2017-06-21 vykusio darbuotojų susirinkimo anoniminės anketos "Darbuotojų tolerancijos korupcijai nustatymas" rezultatai

Anketavimo metu SODROS duomenimis įstaigoje dirbo 95 darbuotojai (įskaitant vaiko priežiūros atostogose esančius asmenis), į anketos klausimus atsakė 82, tai sudaro 86 proc. visų respondentų, kadangi skaičius viršija 50 proc. anketavimas laikomas įvykdytu.

Atliekant tolimesnę duomenų analizę 82 atsakiusiųjų skaičių laikysime 100 proc. darbuotojų.

Į klausimą "Ar manote, kad įstaigoje yra paplitusi situacija, kuomet personalui norima papildomai

atsilyginti?" 79 proc. respondentų atsakė, jog tokia praktika nepaplitusi, o likusieji negali atsakyti arba nežino.

Į klausimą ”Ar yra buvę situacijų, kuomet Jums buvo siūlomas kyšis?“ 100 proc. apklausoje dalyvavusių asmenų atsakė, jog tokių situacijų nebuvo.

Į klausimą „Ar praneštumėte vadovybei (ar teisėsaugos institucijoms) apie korupcijos atvejus?“ Atsakymai pasiskirstė skirtingai 50 proc. atsakiusiųjų teigė, jog „taip“, apie tokį atvejį praneštų. 22 proc. tokią informaciją nuslėptų ir informacijos ar teisėsaugos institucijų neinformuotų, 26 proc. kaip elgtųsi nežino arba anketos atsakymo metu negali pasakyti.

Atsakymai į klausimą „Ar Jūs esate girdėję apie įstaigoje vykdomas korupcijos prevencijos priemones?“ pasiskirstė taip – 54 proc. apklausoje dalyvavusių respondentų teigė, jog „taip, apie tokias priemones yra girdėję“, 46 proc. teigė, jog nėra girdėję apie jokias prevencines priemones.

Asmenų, kurie nėra girdėję apie korupcijos prevencijos priemones paprašėme nurodyti priežastį, dėl kurios, jų manymų jie nėra informuoti apie įstaigoje vykdomą prevenciją. Atsakymai pasiskirstė netolygiai – 37 proc. nurodė, jog net nežino, kad Kūdikių namuose yra vykdoma korupcijos prevencija. Didžioji dalis 50 proc. pasisakiusiųjų teigė, jog jiems tai man tai neaktualu, nes nėra susiję su tiesioginiu darbu ir 8 proc. teigė, jog nežino, kur tokios informacijos rasti.